CELEX: 62012TN0127
Language: mt
Date: 2012-03-22 00:00:00
Title: Kawża T-127/12: Rikors ippreżentat fit- 22 ta’ Marzu 2012 — Free vs UASI — Noble Gaming (FREEVOLUTION TM)

9.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 165/23
            
         Rikors ippreżentat fit-22 ta’ Marzu 2012 — Free vs UASI — Noble Gaming (FREEVOLUTION TM)
   (Kawża T-127/12)
   2012/C 165/40
   Lingwa tar-rikors: il-Franċiż
   
      Partijiet
   
   
      Rikorrenti: Free (Pariġi, Franza) (rappreżentant: Y. Coursin, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Noble Gaming Ltd (Praga, ir-Repubblika Ċeka)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-13 ta’ Diċembru 2011, fil-Każ R 2326/2010-2
            
         
               —
            
            
               tiddeċiedi li t-trade marks preċedenti invokati u b’mod partikolari t-trade mark verbali Franċiża FREE Nru 1734391 jixbhu lit-trade mark ikkontestata “FREEVOLUTION TM”, fis-sens tal-Artikolu 8(1)(b) u a fortiori fis-sens tal-Artikolu 8(5) tar-Regolament Nru 207/2009;
            
         
               —
            
            
               tiddeċiedi li l-applikazzjoni għar-reġistrazzjoni tat-trade mark ikkontestata għandha tiġi miċħuda, fuq il-bażi tal-Artikolu 8(1)(b) u a fortiori fuq il-bażi tal-Artikolu 8(5) tar-Regolament Nru 207/2009; u
            
         
               —
            
            
               tikkundanna lill-parti l-oħra quddiem il-Bord tal-Appell għall-ħlas tal-ispejjeż tal-proċedura, kemm quddiem il-Qorti Ġenerali kif ukoll quddiem l-UASI.
            
         
      Motivi u argumenti prinċipali
   
   
      Applikant għat-trade mark Komunitarja: il-parti l-oħra quddiem il-Bord tal-Appell
   
      Trade mark Komunitarja kkonċernata: it-trade mark figurattiva li tinkludi l-element verbali “FREEVOLUTION TM”, għal prodotti u servizzi fil-klassijiet 9, 41 u 42 — Applikazzjoni għal trade mark Komunitarja Nru 8206443.
   
      Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti
   
      Trade mark jew sinjal invokat: it-trade mark figurattiva Franċiża “free LA LIBERTÉ N’A PAS DE PRIX” Nru 99785839, għal prodotti u servizzi fil-klassijiet 9 u 38; it-trade mark verbali Franċiża “FREE” Nru 1734391; it-trade mark verbali Franċiża “FREE MOBILE” Nru 73536224, għal prodotti fil-klassi 9; l-isem “FREE”, użat fid-dinja tal-kummerċ fi Franza; l-isem tad-domain “FREE.FR” użat fid-dinja tal-kummerċ
   
      Deċiżjoni tad-Diviżjoni tal-Oppożizzjoni: oppożizzjoni miċħuda fl-intier tagħha.
   
      Deċiżjoni tal-Bord tal-Appell: rikors miċħud.
   
      Motivi invokati: ksur tal-Artikolu 8(1)(b) u tal-Artikolu 8(5) tar-Regolament Nru 207/2009, inkwantu trid issir distinzjoni fl-evalwazzjoni tax-xebh tas-sinjali fis-sens ta’ kull wieħed minn dawn l-artikoli; ksur tal-Artikolu 8(1)(b) tar-Regolament Nru 207/2009, inkwantu teżisti tassew probabbiltà ta’ konfużjoni bejn it-trade marks kunfliġġenti; u, ksur tal-Artikolu 8(5) tar-Regolament Nru 207/2009, inkwantu hemm rabta bejn it-trade marks “FREE” u “FREEVOLUTION TM” b’mod li minħabba l-eżistenza tat-trade mark ikkontestata jkun hemm vjolazzjoni tat-trade mark li għandha reputazzjoni “FREE”.